Det håber i hvert fald den tidligere Real Madrid-stjerne Henning Jensen

Når Spanien og Tyskland søndag aften spiller EM-finale i fodbold bliver det med sydeuropæerne som vindere. Det håber den tidligere professionelle fodboldstjerne Henning Jensen med en fortid i Nørresundby og nu med bopæl i Klokkerholm i Østvendsyssel. Han begyndte sin professionelle karriere i tyske Borrusia Mönchengladbach og kom derfra til kongeklubben over alle, Real Madrid i Spanien. De fleste fodbold-interesserede husker hans mål, da de gamle og ny EF-lande mødtes på Wembley i 1973. Billedet af Henning Jensen højt svævende og næsten med ryggen mod målet headende en aflevering fra Bobby Charlton i nettet gik verden rundt og er et af de bedste fodbold-billeder nogensinde. Selv om Henning Jensen har spillet i både Tyskland og Spanien er der ikke tvivl i hans sind: han håber og tror at Spanien vinder. Mød Henning Jensen søndag aften på TV2/Nord